***Ո Ր Ո Շ ՈՒ Մ***

*Կատարողական վարույթը կասեցնելու մասին*

 *«20» հունվարի 2015 թ. ք.Ալավերդի*

 *ՀՀ ԱՆ ԴԱՀԿ ապահովող ծառայության Լոռու մարզային բաժնի հարկադիր կատարող, արդարադատության մայոր՝ Արկադիա Նոնինյան, ուսումնասիրելով 10.11.2014թ. վերսկսված թիվ 06/02-607/14 կատարողական վարույթների նյութերը.*

*ՊԱՐԶԵՑԻ*

*ՀՀ Լոռու մարզի ընդհանուր իրավասության դատարանի կողմից 08.04.2014թ. տրված թիվ ԼԴ2/0186/02/12 կատարողական թերթերի համաձայն պետք է ՀՀ Լոռու մարզի ընդհանուր իրավասության դատարանի 25.04.2012թ. տրված թիվ ԼԴ2/0023/02/12 վճռով սահմանված պարտավորության չափով՝ ԱՄՆ 1.700 դոլարին համարժեք ՀՀ դրամի և 450.000 ՀՀ դրամի չափով բռնագանձումը տարածել Լոռու մարզի Քարինջ համայնքում գտնվող Վոլոդյա, Նվարդ,Վանիկ,Վահրամ Բեգլարյանների անվամբ գրանցված 248 քառ.մ մակերեսով բնակելի տան և 0.116 հա մակերեսով հողամասի /ծածկագիր 06-110-009-000-024/ վրա,նշված անշարժ գույքերը վաճառել հրապարակային սակարգություններով, ստացված գումարը բաշխել ընդհանուր սեփականության մասնակիցների միջև՝ նրանց բաժիններին համաչափ, յուրաքանչյուրին գումարի 1/4-ը,պարտավորության գումարի չափով ԱՄՆ 1.700 դոլարին համարժեք ՀՀ դրամի և 450.000 ՀՀ դրամի չափով,բռնագանձումը տարածել պարտապան Վոլոդյա Բեգլարյանի ¼ բաժնին համաչափ գումարի վրա:*

*Վոլոդյա, Նվարդ, Վանիկ, Վահրամ, Գյուլնարա Բեգլարյաններին ընդհանուր համատեղ սեփականության իրավունքով պատկանող ԼՄ Քարինջ համայնքում գտնվող 890.0 քառ.մ մակերեսով խոտհարքից /ծածկագիր 06-110-138-000-097/, բնեղենով առանձնացնել Վոլոդյա Բեգլարյանի 1/5-րդ բաժնեմասը՝ համաձայն փորձագետի եզրակացությանը կից թիվ 1 հավելվածի և ՀՀ Լոռու մարզի ընդհանուր իրավասության դատարանի 25.04.2012թ. տրված թիվ ԼԴ2/0023/02/12 վճռով սահմանված պարտավորության չափով՝ ԱՄՆ 1.700 դոլարին համարժեք ՀՀ դրամի և 450.000 ՀՀ դրամի չափով բռնագանձումը տարածել Վոլոդյա Բեգլարյանի 1/5 բաժնեմասի վրա:*

 *Ի կատարումն կատարողական թերթի ձեռնարկված կատարողական գործողությունների ընթացքում պարտապան Վոլոդյա Բեգլարյանին սեփականության իրավունքով պատկանող գույք՝ ներառյալ դրամական միջոցներ և արժեթղթեր, ինչպես նաև գույքային իրավունքներ հայտնաբերելու, դրանց գտնվելու վայրը, կազմն ու քանակը պարզելու նպատակով «ԴԱՀԿ մասին» ՀՀ օրենքի 40 հոդվածի 3–րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականցնող իրավասու պետական մարմինների և այլ կազմակերպությունների, ինչպես նաև ՀՀ տարածքում գործող բոլոր առևտրային բանկերին։*

 *Այսպիսով, պարտապանին սեփականության (ընդհանուր համատեղ և /կամ/ բաժնային սեփականության) իրավունքով պատկանող գույք, գույքային իրավունքներ և դրամական միջոցներ հայտնաբերելու ուղղությամբ ձեռնարված՝ օրենքով թույլատրելի բոլոր միջոցները սպառվել են։*

 *Արդյունքում արգելադրվել են Վոլոդյա, Նվարդ,Վանիկ,Վահրամ Բեգլարյաններին սեփականության իրավունքով պատկանող Լոռու մարզի Քարինջ համայնքում գտնվող 248 քառ.մ մակերեսով բնակելի տունը և 0.116 հա մակերեսով հողամասը /ծածկագիր 06-110-009-000-024/, 890.0 քառ.մ մակերեսով խոտհարքը /ծածկագիր 06-110-138-000-097։ «Ալտա-Վիպ» ՍՊԸ-ի կողմից ստացված եզրակացության համաձայն 248 քառ.մ մակերեսով բնակելի տան և 0.116 հա մակերեսով հողամասի /ծածկագիր 06-110-009-000-024/ շուկայական արժեքը կազմում է 5.205.000 ՀՀ դրամ,որի 1/4 մասը կազմում է 1.301.250 ՀՀ դրամ,խոտհարքի 1/5 մասի արժեքը՝ 6.000 ՀՀ դրամ:*

 *Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

 *Վերոգրյալի հիման վրա և ղեկավարվելով ''Սնանկության մասին'' ՀՀ օրենքի 6-րդ հոդվածի 2-րդ մասով, ''ԴԱՀԿ մասին'' ՀՀ օրենքի 28-րդ հոդվածով և 37-րդ հոդվածի 1–ին մասի 8-րդ կետով`*

*ՈՐՈՇԵՑԻ*

 *Կասեցնել՝ 10.11.2014թ-ին վերսկսված թիվ` 06/02-607/14 կատարողական վարույթները 60-օրյա ժամկետով.*

 *Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

 *Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

 *Որոշման պատճեն ուղարկել կողմերին.*

 *Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

 *Ավագ հարկադիր կատարող Ա.Նոնինյան*